Diari Oficial de la Generalitat Valenciana


Sumari del DOGV 9463, del 04-11-2022 (2022/9953)

RESOLUCIÓ de 26 d'octubre de 2022, del director general de Centres Docents, per la qual es fixa la relació mitjana alumnat/professorat per unitat escolar que han de complir totes les unitats dels centres concertats a partir de la segona unitat de Batxillerat.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9953


Data del document
:   26-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament
    * organització de l'ensenyament

RESOLUCIÓ de 26 d'octubre de 2022, del director general de Centres Docents, per la qual es fixa la relació mitjana alumnat/professorat per unitat escolar que han de complir totes les unitats dels centres concertats a partir de la segona unitat de Batxillerat. [2022/9953]  
Antecedents de fet  
Als efectes del que estableix l'article 14.2 del Reglament de concerts educatius en la Comunitat Valenciana, en relació al concert dels ensenyaments postobligatoris de Batxillerat, es fa necessari establir, per a la continuïtat dels concerts educatius, en l'àmbit competencial de la Conselleria d'Educació, Cultura i Esport, la relació mitjana alumnat/professor per unitat escolar en els centres privats concertats, que han de complir totes les unitats dels centres concertats a partir de la segona unitat de Batxillerat.  
  
Fonaments de dret  
L'article 16 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, especifica que, pel concert educatiu, el titular del centre concertat s'obliga a tindre una relació mitjana alumnat/professorat per unitat no inferior a la que l'Administració determine, tenint en compte la que existeix per als centres públics de la comarca, municipi o, si és el cas, districte en què estiga situat el centre.  
Mitjançant el Decret 6/2017, de 20 de gener, del Consell, s'aprova el Reglament de concerts educatius en la Comunitat Valenciana i es convoca el procés general d'accés o renovació.  
El Reglament de concerts educatius en la Comunitat Valenciana estableix en l'apartat 2 de l'article 14 que la direcció general competent en matèria de planificació educativa, a la vista de les dades d'escolarització, i tenint en compte les ràtios existents en els centres públics de la comarca, municipi o districte, fixarà i publicarà anualment i abans de l'1 de març, per a cada municipi, la relació mitjana alumnat/professorat per unitat.  
Amb aquesta finalitat, i fent ús dels mitjans informàtics de gestió del sistema educatiu, s'ha procedit a extraure la informació relativa a les dades d'escolarització en Batxillerat en centres de titularitat de la Generalitat per municipis, tal com estableix l'article 14.2 del Reglament de concerts educatius en la Comunitat Valenciana. Per als càlculs no s'han tingut en compte les unitats en modalitat semipresencial o a distància ni les unitats impartides en torn nocturn. En tots els casos la relació mitjana alumnat/professorat mínima aplicable a partir de la segona unitat de Batxillerat ha sigut determinada restant dos punts a la dada obtinguda respecte dels centres públics de cada municipi.  
  
Per tot això, i en virtut de les facultats que em confereix el Reglament de concerts educatius en la Comunitat Valenciana aprovat pel Decret 6/2017, de 20 de gener, del Consell, així com de les competències conferides per l'article 84 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que assumeix les competències referides en l'article 7 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Únic  
La relació mitjana alumnat/professorat mínima per unitat escolar que han de complir totes les unitats dels centres concertats a partir de la segona unitat de Batxillerat serà l'establida en l'annex I d'aquesta resolució per als municipis d'Alacant, en l'annex II per als municipis de Castelló i en l'annex III per als municipis de València. Únicament es consignen les localitats on hi ha centres privats amb unitats concertades en l'etapa de Batxillerat.  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que no posa fi a la via administrativa, es podrà interposar un recurs d'alçada davant la Secretaria Autonòmica d'Educació i Formació Professional en el termini d'un mes, a comptar de l'endemà de publicar-se, o directament un recurs contenciós administratiu davant del jutjat contenciós competent, en el termini de dos mesos a comptar des de l'endemà de publicar-se.  
  
  
València, 26 d'octubre de 2022.- El director general de Centres Docents: José Joaquín Carrión Candel.  
  
  
ANNEX I  
Àmbit de gestió de la Direcció Territorial  
 d'Educació, Cultura i Esport d'Alacant  
  
Municipi BATXILLERAT   
ALACANT 28  
ALCOI 27  
CALLOSA D'EN SARRIÀ 19  
ELDA 26  
ELX 28  
NOVELDA 26  
ORIHUELA 27  
TORREVIEJA 29